Tantárgy neve: **Digitális prezentációs gyakorlatok**

Tantárgy leírása:

A kurzus célja, hogy a hallgató megismerkedjen az Adobe Illustrator, Photoshop és Indesing szoftverekkel annak érdekében, hogy jártassá váljon printelhető és online formában publikálható file-ok előkészítésében. Képessé váljon alapvető nyomdai kommunikációra, illetve olyan online / digitális anyagok előkészítésében melyek minőségveszteség nélkül publikálhatóak az online térben. A kurzus során a hallgató megismerkedik a vektoros, illetve a pixeles grafikák sajátosságaival, előnyeivel, illetve hátrányaival. Jártasságot szerez a kép- és betű kapcsolatával, alapvető tipográfiai és tördelési funkciókkal. A kurzus végére a hallgató képessé válik különböző printelhető anyagok, mint például meghívók, plakátok elkészítésére és nyomdába küldésére, online posztok sorozatos (tömeges) elkészítésére a megfelelő méretben és minőségben, valamin pdf formátumú portfóliók, kisebb kiadványok elkészítésében.

Képzési tematika:

1-3. alkalom: Ismerkedés a szoftverekkel és kezdő gyakorlatok

* Az Adobe Creative Cloud illetve a kurzus folyamán használatos szoftverek ismertetése. Alapvető szoftversajátosságok elsajátítása.
* Vektoros grafika használata Adobe Illustrator segítségével.
* Vektoros grafikai gyakorlatok, képalkotás és mentés. Nyomtatásra és betűkivágásra, Online formátumra.
* Pixeles grafikai gyakorlatok, Képalkotás és mentés, fotó illetve egyéb képfeldolgozás (ellenörzés megfelelő dpi), nyomtatásra és online felületekre egyaránt.

4-7. alkalom: haladó gyakorlatok példákkal

* Adobe Indesign használata ”kiadványszerkesztésre”.
* Konkrét gyakorlatok meghívóra, plakátra, portfólióra, online- offline verzióra.
* Gyakorlatok tervezésre és kivitelezésre.

8-10. alkalom: Önálló munkavégzés

* Minimális segítséggel a hallgató önállóan tervez, hoz létre és kivitelezi a gyakorló munkát.
* Saját template file-okat hoz létre, amelyeket a későbbiekben felhasználhat.

Tantárgy óraszáma: 10 x 4 óra/félév, összesen 40 óra